पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना के नए स्ट्रेन में पाेस्ट काेराेना कार्डियक काॅम्प्लीकेशन यानी हार्ट अटैक जैसी स्थिति भी सामने आ रही है। अब तक काेराेना सिर्फ फेफड़ाें पर ही खून काे गाढ़ा करता था, लेकिन अब खून, हार्ट, मस्तिष्क, आंताें और किडनी की रक्त की महीन नलियाें काे भी गाढ़ा करने लगा है। जिसकी वजह से हार्ट अटैक, लकवा, अपच जैसी शिकायतें हाेने लगी है। जिसके कारण अब मरीज काे बगैर सांस में तकलीफ हुए सीधे-सीधे हार्ट अटैक, लकवा और किडनी फेल्युअर हाेने की शिकायतें आने लगी हैं। हालांकि ऐसा सभी मरीजाें में नहीं हाे रहा है। इधर हार नहीं मानी और 75 प्रतिशत संक्रमण हाेने पर भी काेराेना काे हराकर घर लाैटा मरीज। पढ़े हाैसलाें से ठीक हाेने वाले दाे लाेगाें की कहानी।
दूसरे अटैक में नीला पड़ने लगा था शरीर
आहू निवासी 29 वर्षीय अरविंद पाटीदार को कुछ समय पहले ही कोराेना से ठीक हुए थे और घर पर ही थे। शुक्रवार रात उन्हें सीने में दर्द होने लगा। परिजन तत्काल उन्हें अस्पताल लेकर पहुुंचे। ड्यूटी पर डाॅ. दीपक नाहर मौजूद थे। उन्होंने तत्काल मरीज की स्थिति को भांपा और इलाज शुरू किया। डॉ. नाहर ने बताया भारी भाेजन के बाद उसे अचानक सीने में दर्द हाेने लगा। इसी दौरान उन्हें अस्पताल में ही उसे दूसरा बड़ा अटैक आ गया। शरीर कड़क हाेकर नीला पड़ गया। मरीज की हालत ज्यादा खराब होने लगी थी। आधे घंटे तक मैं और मेरी टीम लगी रही और उसे बचा लिया।
ऐसे बचाई जान... पहले कार्डियक मसाज फिर लगाए इलेक्ट्रिक शाॅक
डाॅ. नाहर ने बताया युवक काे कार्डियेक मसाज, ऑक्सीजन ओर जीवन रक्षक दवाइयां दी। फिर भी हाेश में नहीं आया। डाॅ. नाहर ने बताया कि अरविंद और लंबी-लंबी सांसें ले रहा था। तब उसे 200-200 जूल के लगातार छह इलेक्ट्रिक शाॅक मरीज काे दिए गए। जिससे उसकी धड़कने लाैट आई, फिर भी मरीज बेहाेश था। मस्तिष्क जागृत करने की दवा दी। साथ ही हार्ट की नलियाें में जमे खून काे पतला करने का इंजेेक्शन भी दिया गया। आधे घंटे बाद मरीज अर्द्ध बेहाेशी की स्थिति में आकर इधर-उधर हाथ-पैर फेंकने लगा। एक घंटे ऑक्सीजन और अन्य जीवन रक्षक दवाइयां शरीर में जाने के बाद मरीज पूर्णत: स्वस्थ्य हाे गया।
डाॅक्टराें ने कहा था इंदाैर ले जाओ, लेकिन धार में ही कराया इलाज और ठीक हुए
जिला अस्पताल में 15 दिन से भर्ती सुरेश पिता हरिराम करवरिया निवासी दंगवाड़ा जिला उज्जैन शनिवार काे काेराेना काे हराकर घर लाैटे। सुरेश काे फेफड़ाें में 75 प्रतिशत संक्रमण था। डाॅक्टराें ने हालत काे देखते हुए परिजन काे इंदाैर ले जाने का कहा तो सुरेश ने कहा मैं ताे यहीं पर इलाज कराउंगा, वे हिम्मत से डटे रहे।
उनके परिजन राजेश सिसौदिया ने बताया कि उज्जैन में बेड नहीं मिला, वहां तबीयत बिगड़ने लगी, ताे धार ले आए। उनकी जांच कराई ताे उनकी रिपाेर्ट पाॅजिटिव आई। सीटी स्कैन में उनकाे 75 प्रतिशत संक्रमण आया था। पहले चार दिन ताे घर पर ही इलाज किया। जिला अस्पताल में बेड नहीं मिला ताे गलियारे में दाे-तीन दिन रहे। बेड खाली हुआ ताे वहां पर शिफ्ट किया, ऑक्सीजन भी दी। शनिवार ठीक हाेकर घर लाैटे। सुरेश का कहना है कि यदि काेई भी व्यक्ति हिम्मत न हारकर धैर्य रखे और तनाव नहीं ले ताे वह जल्दी ठीक हाे सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn